CELEX: 32013D0046
Language: bg
Date: 2013-01-22 00:00:00
Title: Решение за изпълнение 2013/46/ОВППС на Съвета от 22 януари 2013 година за изпълнение на Решение 2010/788/ОВППС относно ограничителни мерки по отношение на Демократична република Конго

23.1.2013   
            
            
               BG
            
            
               Официален вестник на Европейския съюз
            
            
               L 20/65
            
         
      РЕШЕНИЕ ЗА ИЗПЪЛНЕНИЕ 2013/46/ОВППС НА СЪВЕТА
   
   от 22 януари 2013 година
   за изпълнение на Решение 2010/788/ОВППС относно ограничителни мерки по отношение на Демократична република Конго
   СЪВЕТЪТ НА ЕВРОПЕЙСКИЯ СЪЮЗ,
   като взе предвид Договора за Европейския съюз, и по-специално член 31, параграф 2 от него,
   като взе предвид Решение 2010/788/ОВППС на Съвета от 20 декември 2010 г. относно ограничителни мерки по отношение на Демократична република Конго (1), и по-специално член 6 от него,
   като има предвид, че:
   
               (1)
            
            
               На 20 декември 2010 г. Съветът прие Решение 2010/788/ОВППС.
            
         
               (2)
            
            
               На 31 декември 2012 г. комитетът към Съвета за сигурност, създаден по силата на Резолюция 1533 (2004) на Съвета за сигурност на ООН относно Демократична република Конго, актуализира списъка на лицата и образуванията, които подлежат на ограничителни мерки, наложени съгласно точки 13 и 15 от Резолюция 1596 (2005) на Съвета за сигурност на ООН.
            
         
               (3)
            
            
               Следователно приложението към Решение 2010/788/ОВППС следва съответно да бъде актуализирано,
            
         ПРИЕ НАСТОЯЩОТО РЕШЕНИЕ:
   Член 1
   Лицата и образуванията, изброени в приложението към настоящото решение, се добавят в списъка, който се съдържа в приложението към Решение 2010/788/ОВППС.
   Член 2
   Настоящото решение влиза в сила в деня на публикуването му в Официален вестник на Европейския съюз.
   
   
      Съставено в Брюксел на 22 януари 2013 година.
      
         
            За Съвета
         
         
            Председател
         
         M. NOONAN
         
      
   
   
      (1)  ОВ L 336, 21.12.2010 г., стр. 30.
   
      ПРИЛОЖЕНИЕ
      
         Списък на лицата и образуванията, посочени в член 1
      
      а)   Лица
      
                  Име
               
               
                  Други наименования
               
               
                  Дата на раждане/ място на раждане
               
               
                  Идентификационни данни
               
               
                  Основания
               
               
                  Дата на включване в списъка
               
            
                  BADEGE, Eric
               
               
                   
               
               
                  1971 г.
               
               
                   
               
               
                  Според окончателния доклад на Групата експерти относно Демократична република Конго от 15 ноември 2012 г.„… лейтенант-полковник Eric Badege е станал координатор на М23 в Masisi и е командвал съвместните операции …“ заедно с друг военен ръководител. Освен това, „серия координирани нападения, извършени през август [2012 г.] от лейтенант-полковник Badege, … са дали възможност на М23 да дестабилизира значителна част от територията на Masisi.“„Според бивши бунтовници лейтенант-полковник Badege … е действал като подчинен на полковник Makenga, когато е организирал нападенията.“
               
               
                  31.12.2012 г.
               
            
                   
               
               
                   
               
               
                   
               
               
                   
               
               
                  Като военен командир на М23 Badege е отговорен за тежки нарушения, обхващащи въвличането на деца или жени в ситуации на въоръжен конфликт. Според доклада на Групата експерти от ноември 2012 г. е имало няколко сериозни случая на безразборни убийства на граждани, в т.ч. жени и деца. От май 2012 г. насам Raia Mutomboki, под командването на М23, са убили стотици граждани по време на серия координирани нападения. През август Badege е извършил съвместни нападения, включващи безразборни убийства на граждани. В доклада на Групата експерти от ноември се посочва, че тези нападения са били организирани съвместно от Badege и от полковник Makoma Semivumbi Jacques. Съгласно доклада на Групата експерти местните ръководители от Masisi са посочили, че Badege е командвал тези нападения на Raia Mutomboki на място.
               
               
                   
               
            
                   
               
               
                   
               
               
                   
               
               
                   
               
               
                  Според материал на Radio Okapi от 28 юли 2012 г.„управителят на Masisi обяви тази събота, 28 юли, дезертирането на командира на 2-ри батальон от 410-и полк на FARDC (Въоръжени сили на Демократична република Конго), базиран в Nabiondo, около тридесет километра северозападно от Goma в Северно Киву. По неговите думи полковник Eric Badege и повече от сто войници са се отправили в петък към Rubaya, на 80 километра северно от Nabiondo. Тази информация беше потвърдена от няколко източника.“
                  Според материал на ББС от 23 ноември 2012 г. М23 е била формирана, когато бивши членове на Националния конгрес за народна защита (CNDP), които са били включени във FARDC, са започнали да протестират срещу лошите условия и ниското заплащане и липсата на цялостно изпълнение на мирното споразумение от 23 март 2009 г. между CNDP и Демократична република Конго, което доведе до включването на CNDP във FARDC.
               
               
                   
               
            
                   
               
               
                   
               
               
                   
               
               
                   
               
               
                  М23 участва активно във военни операции с цел да поеме контрол върху територията в източната част на Демократична република Конго, съгласно доклада на Международната служба за информация за мира (IPIS) от ноември 2012 г. М23 и FARDC са водили сражения за контрол над няколко града и селища в източната част на Демократична република Конго на 24 и 25 юли 2012 г.; на 26 юли 2012 г. М23 е нападнала FARDC в Rumangabo; на 17 ноември 2012 г. М23 изтласка FARDC от Kibumba; и на 20 ноември 2012 г. М23 е поела контрол над Goma.
                  Според доклада на Групата експерти от ноември 2012 г. няколко бивши бойци от М23 твърдят, че ръководители на М23 безцеремонно са екзекутирали десетки деца, които са се опитали да избягат, след като са били наети като деца войници в М23.
               
               
                   
               
            
                   
               
               
                   
               
               
                   
               
               
                   
               
               
                  Според доклада на организацията „Human Rights Watch“ (HRW) от 11 септември 2012 г., мъж на 18 години от Руанда, който е избягал, след като е бил насилствено взет като наемник в Руанда, е посочил пред HRW, че е бил свидетел на екзекуцията на шестнадесетгодишно момче от неговия отряд в М23, което се е опитало да избяга през юни. Момчето е било заловено и пребито до смърт от бойци на М23 в присъствието на останалите наемници. Съгласно твърденията командирът от М23, който е заповядал убийството на момчето, е изтъкнал пред останалите наемници „[той] искаше да ни изостави“ като обяснение за причината, поради която е било убитомомчето. В доклада се посочва също, че според твърденията на очевидците най-малко тридесет и трима новоприети наемници и други бойци на М23 са били безцеремонно екзекутирани, когато са се опитали да избягат. Някои от тях са били вързани и застреляни в присъствието на други наемници като пример за наказанието, което биха могли да получат. Един млад наемник е казал пред HRW „когато бяхме в М23, те казаха, че [имаме избор] и бихме могли да останем с тях или да умрем. Много хора се опитаха да избягат. Някои от тях биваха открити и незабавно намираха смъртта си.“
               
               
                   
               
            
                  RUNIGA, Jean-Marie Lugerero
               
               
                   
               
               
                  около 1960 г.
               
               
                   
               
               
                  На 9 юли 2012 г. в документ, подписан от ръководителя на М23 Sultani Makenga, Runiga е посочен за координатор на политическото крило на М23. Според документа назначението на Runiga е било продиктувано от необходимостта да се осигури видимост на каузата на М23.
                  В материали, публикувани на уебсайта на М23, Runiga се посочва като „председател“ на групата. Ръководната му роля се потвърждава от доклада на Групата експерти от ноември 2012 г., в който Runiga се упоменава като „ръководител на М23“.
               
               
                  31.12.2012 г.
               
            
                   
               
               
                   
               
               
                   
               
               
                   
               
               
                  Според статия на Associated Press от 13 декември 2012 г. Runiga е показал пред Associated Press списък с искания, които според него ще бъдат представени на правителството на Конго. Исканията включват оставката на Кабила и разпускането на националното събрание. Runiga е посочил, че ако се открие възможност, М23 би могла отново да превземе Goma. „И този път няма да отстъпим“, е казал Runiga пред Associated Press. Той също така е заявил, че политическото крило на М23 следва да възобнови контрола си над Goma като предварително условие за провеждането на преговори. „Мисля, че членовете ни, които са в Kampala, ни представляват. Скоро и аз ще бъда там. Изчаквам организирането на нещата и когато Кабила бъде там, и аз също ще отида“, е казал Runiga.
               
               
                   
               
            
                   
               
               
                   
               
               
                   
               
               
                   
               
               
                  Съгласно статия във в. „Фигаро“ от 26 ноември 2012 г., Runiga се е срещнал с президента на Демократична република Конго Kabila на 24 ноември 2012 г. за започване на разговори. В отделно интервю с „Фигаро“ Runiga заявява: „Групировката М23 се състои предимно от бивши военни членове на FARDC, дезертирали в знак на протест срещу неспазването на споразуменията от 23 март 2009 г.“ Той добавя още: „Войниците от М23 са дезертьори от армията, напуснали я с оръжие в ръка. В последно време си набавихме военно оборудване от военна база в Bunagana. За момента това ни позволява всеки ден да превземаме територия и да устояваме на всички атаки на FARDC … Нашата революция е конгоанска, водена от конгоанци в името на конгоанския народ“.
                  Съгласно информация на „Ройтерс“ от 22 ноември 2012 г., Runiga е заявил, че М23 е в състояние да задържи Goma, след като към силите на М23 са се присъединили разбунтували се конгоански войници от FARDC: „Първо, ние имаме дисциплинирана армия, а също и войници от FARDC преминаха към нас. Те са наши братя, ще ги обучим и пренасочим и ще работим с тях“.
               
               
                   
               
            
                   
               
               
                   
               
               
                   
               
               
                   
               
               
                  Съгласно статия, публикувана във в. „Гардиън“ на 27 ноември 2012 г., Runiga е посочил, че М23 ще откаже да се подчини на призива на регионалните лидери на Международната конференция за региона на Големите езера да напусне Goma, за да даде възможност за започване на преговори за мир. Напротив, Runiga заявил, че изтеглянето на М23 от Goma ще бъде резултат от провеждането на преговори, а не предварително условие за тях.
                  Съгласно окончателния доклад на групата експерти от 15 ноември 2012 г., Runiga е оглавил делегация, пътувала на 29 юли 2012 г. до Kampala, Уганда, за да финализира програмата от 21 точки на движението М23 преди очакваните преговори в рамките на Международната конференция за региона на Големите езера.
                  Съгласно информация на BBC от 23 ноември 2012 г., М23 се създава вследствие на протестите на бивши членове на Националния конгрес за народна защита (CNDP), включени във FARDC, срещу трудните условия и лошото заплащане, както и срещу непълното спазване на договореностите за мир между CNDP и Демократична република Конго, довели до присъединяването на CNDP към FARDC.
               
               
                   
               
            
                   
               
               
                   
               
               
                   
               
               
                   
               
               
                  М23 е участвала активно във военни операции с цел да поеме контрола върху територията в източната част на Демократична република Конго, съгласно доклада на Международната служба за информация за мира (IPIS) от ноември 2012 г. М23 и FARDC са водили сражения за контрол над няколко града и селища в източната част на Демократична република Конго на 24 и 25 юли 2012 г.; на 26 юли 2012 г. М23 е нападнала FARDC в Rumangabo; на 17 ноември 2012 г. М23 е прогонила FARDC от Kibumba; и на 20 ноември 2012 г. М23 е поела контрола над Goma.
                  Според доклада на групата експерти от ноември 2012 г. няколко бивши бунтовници от М23 твърдят, че ръководители на М23 безцеремонно са екзекутирали десетки деца, опитали се да избягат, след като са били наети като деца-войници в М23.
               
               
                   
               
            
                   
               
               
                   
               
               
                   
               
               
                   
               
               
                  Според доклада на организацията „Human Rights Watch“ (HRW) от 11 септември 2012 г., мъж на 18 години от Руанда, избягал, след като е бил насилствено нает в Руанда, е посочил пред HRW, че е бил свидетел на екзекуцията на шестнадесетгодишно момче от неговия отряд в М23, което се е опитало да избяга през юни. Момчето е било заловено и пребито до смърт от бойци на М23 пред останалите наети бойци. Съгласно тези твърдения командирът на М23, който е разпоредил убийството на момчето, посочил пред останалите наети бойци „[той] искаше да ни изостави“ като обяснение за причината за убийството. В доклада се посочва също, че според твърденията на очевидци най-малко 33 новонаети бойци и други членове на М23 са били безцеремонно екзекутирани, когато са се опитали да избягат. Някои са били вързани и застреляни в присъствието на други наети бойци като пример за наказанието, което биха могли да получат. Един от младите новонаети бойци заявил пред HRW: „Когато бяхме в М23, ни казаха, че [имаме избор] и бихме могли да останем с тях или да умрем. Много хора се опитаха да избягат. Някои от тях ги откриваха и тогава те незабавно намираха смъртта си.“
               
               
                   
               
            
         
      б)   Образувания
      
                  Име
               
               
                  Други наименования
               
               
                  Дата на раждане/ място на раждане
               
               
                  Идентификационни данни
               
               
                  Основания
               
               
                  Дата на включване в списъка
               
            
                  Демократични сили за освобождение на Руанда (FDLR)
               
               
                  Forces Democratiques De Liberation Du Rwanda
                  FDLR.
                  Force Combattante Abacunguzi
                  FOCA
                  Combatant Force for the Liberation of Rwanda
               
               
                   
               
               
                  Fdlr@fmx.de
                  fldrrse@yahoo.fr
                  fdlr@gmx.net
                  Разположени в: Северно и Южно Киву, Демократична република Конго.
               
               
                  Демократичните сили за освобождение на Руанда (FDLR) са една от най-големите чуждестранни военни групировки, които действат на територията на Демократична република Конго. Групировката е създадена през 2000 г. и, както е посочено по-долу, е извършила сериозни нарушения на международното право, които включват въвличането на жени и деца във въоръжения конфликт в Демократична република Конго, включително убиване и осакатяване, сексуално насилие и насилствено разселване.
                  Съгласно доклад на „Amnesty International“ от 2010 г. относно правата на човека в Демократична република Конго, FDLR носи отговорност за избиването на деветдесет и шест цивилни лица в Busurguni, територия Walikali. Някои от жертвите са били изгорени живи в къщите им.
               
               
                  31.12.2012 г.
               
            
                   
               
               
                   
               
               
                   
               
               
                   
               
               
                  Съгласно доклад на „Amnesty International“ от 2010 г. относно правата на човека в Демократична република Конго, през юни 2010 г. медицински център на НПО е докладвал за близо шестдесет случаи месечно на момичета и жени, изнасилени в южната територия Lubero от въоръжени групировки на Северно Киву, включително FDLR.
                  Съгласно доклад на организацията „Human Rights Watch“ (HRW) от 20 декември 2010 г. има подкрепени от документи доказателства за това, че FDLR активно е набирала деца бойци. HRW е идентифицирала най-малко 83 конгоански деца под 18 години, някои едва на 14, които са били насилствено наети от FDLR.
               
               
                   
               
            
                   
               
               
                   
               
               
                   
               
               
                   
               
               
                  През януари 2012 г. HRW докладва, че бойци на FDLR са нападнали множество села на територията Masisi, като са убили шестима цивилни, изнасилили са две жени и са отвлекли най-малко 48 души, които остават в неизвестност. Съгласно доклад на HRW от юни 2012 г. през май 2012 г. бойци на FDLR са нападнали цивилно население в Kamananga и Lumenje, провинция Южно Киву, както и в Chambucha, територия Walikale, и села, разположени в областта Ufumandu на територията Masisi, провинция Северно Киву. При тези нападения бойците на FDLR посекли с мачете и ножове десетки цивилни лица, включително много деца.
               
               
                   
               
            
                   
               
               
                   
               
               
                   
               
               
                   
               
               
                  Съгласно доклада на групата експерти от юни 2012 г. сили на FDLR извършили нападение над няколко села в Южно Киву от 31 декември 2011 г. до 4 януари 2012 г. Разследване на ООН потвърди, че най-малко 33 души, включително 9 деца и 6 жени, са били убити — изгорени живи, обезглавени или застреляни, по време на нападението. Освен това са били изнасилени една жена и едно момиче. В доклада на групата експерти от юни 2012 г. се посочва също, че разследване на ООН е потвърдило, че най-малко 14 цивилни, включително 5 жени и 5 деца, са били избити от FDLR в Южно Киву през май 2012 г. Съгласно доклада на групата експерти от ноември 2012 г., ООН има доказателства за най-малко 106 случая на сексуално насилие, извършено от FDLR между декември 2011 г. и септември 2012 г. В доклада на групата експерти от ноември 2012 г. се отбелязва, че съгласно разследване на ООН, седем жени, между които едно малолетно лице, са били изнасилени от FDLR в нощта на 10 март 2012 г. в Kalinganya, територия Kabare. FDLR отново напада селото на 10 април 2012 г., при което три от жените са изнасилени повторно. Докладът на групата експерти от ноември 2012 г. съдържа данни за 11 убийства, извършени от FDLR в Bushibwambombo, Kalehe, на 6 април 2012 г., и за участието на FDLR в други 19 убийства на територията Masisi, включително на пет малолетни и шест жени, през месец май.
               
               
                   
               
            
                  M23
               
               
                   
               
               
                   
               
               
                   
               
               
                  Движението „23 март“ (Mouvement du 23 mars, M23) е въоръжена групировка, действаща в Демократична република Конго, на чиято територия тя получава оръжие и свързано с него оборудване, включително консултации, обучение и подпомагане, свързано с военни дейности. Според редица сведения на очевидци М23 получава общоприложими военни доставки от отбранителните сили на Руанда във вид на оръжие и боеприпаси, в допълнение към материалната подкрепа за бойните операции.
               
               
                  31.12.2012 г.
               
            
                   
               
               
                   
               
               
                   
               
               
                   
               
               
                  М23 е съучастник и извършител на сериозни нарушения на международното право, които включват въвличането на жени и деца в ситуации на въоръжен конфликт в Демократична република Конго, включително убиване и осакатяване, сексуално насилие, отвличане и насилствено разселване. Съгласно многобройни доклади, разследвания и свидетелства на очевидци М23 носи отговорност за извършването на масови убийства на цивилни, както и за изнасилването на жени и деца, в различни райони на Демократична република Конго. В няколко доклада се посочва, че бойци на М23 са извършили 46 изнасилвания на жени и момичета, като най-младото от тях е било на възраст 8 години. Освен докладваните случаи на сексуално насилие М23 провежда и обширни кампании за насилствено набиране на деца бойци в групировката. Счита се, че от юли 2012 г. насам М23 е набрала насилствено 146 млади мъже и момчета само на територията Rutshuru в източната част на страната. Някои от жертвите са били едва 15-годишни.
               
               
                   
               
            
                   
               
               
                   
               
               
                   
               
               
                   
               
               
                  Жестокостите на М23 спрямо цивилното население на Демократична република Конго, кампанията за насилствено набиране на бойци, както и фактът, че групировката получава оръжие и военна подкрепа, са допринесли значително за нестабилността и конфликтите в региона и в определени случаи са нарушавали международното право.